wickkiey/tamil-wikipedia-markdown huggingface dataset:
# வார்ப்புரு:தகவல்ப்பெட்டி தீவுகள்

}}  

| image = }  
| caption = }  

| image2 = }  
| caption2 = }  

| headerstyle = background-color: #cef2e0  

| label1 = Etymology  
| data1 = }  

| header2 = <includeonly>Geography</includeonly>  

| label3 = Location  
| data3 = }  

| label4 = Coordinates  
| data4 = }  

| label5 = Archipelago  
| class5 = note  
| data5 = }  

| label6 = Adjacent bodies of water  
| data6 = }  

| label7 = Total islands  
| data7 = }  

| label8 = Major islands  
| data8 = }  

| label9 = Area  
| data9 = | sqmi = }} | m2 = }} | sqft = }} | ha = }} | acre = }} }}}}  

| label10 = Area rank  
| data10 = }  

| label11 = Length  
| data11 = | mi = }} | m = }} | ft = }} }}}}  

| label12 = Width  
| data12 = | m = }} | ft = }} }}}}}}  

| label13 = Coastline  
| data13 = | mi = }} | m = }} | ft = }} }}}}  

| label14 = Highest&nbsp;elevation  
| data14 = | ft = }} }}}}  

| label15 = Highest&nbsp;point  
| data15 = }  

| header21 =  

| data22 =  

| label23 = }  
| data23 = }  

| label24 = }  
| data24 = }  

| label25 = }  
| data25 = }  

| label26 = }  
| data26 = }  

| label27 = }  
| data27 = }  

| label28 = Capital city  
| data28 = }  

| label29 = Largest city  
| data29 = }  

| label30 = }  
| data30 = }  

| data31 =  

| label32 = }  
| data32 = }  

| label33 = Capital city  
| data33 = }  

| label34 = Largest city  
| data34 = }  

| label35 = }  
| data35 = }  

| data36 =  

| label37 = }  
| data37 = }  

| label38 = Capital city  
| data38 = }  

| label39 = Largest city  
| data39 = }  

| label40 = }  
| data40 = }  

| data41 =  

| label42 = }  
| data42 = }  

| label43 = Capital city  
| data43 = }  

| label44 = Largest city  
| data44 = }  

| label45 = }  
| data45 = }  

| data46 =  

| label47 = }  
| data47 = }  

| label48 = Capital city  
| data48 = }  

| label49 = Largest city  
| data49 = }  

| label50 = }  
| data50 = }  

| data51 =  

| label52 = }  
| data52 = }  

| label53 = Capital city  
| data53 = }  

| label54 = Largest city  
| data54 = }  

| label55 = }  
| data55 = }  

| data56 =  

| label57 = }  
| data57 = }  

| label58 = Capital city  
| data58 = }  

| label59 = Largest city  
| data59 = }  

| label60 = }  
| data60 = }  

| data61 =  

| label62 = }  
| data62 = }  

| label63 = Capital city  
| data63 = }  

| label64 = Largest city  
| data64 = }  

| label65 = }  
| data65 = }  

| data66 =  

| label67 = }  
| data67 = }  

| label68 = Capital city  
| data68 = }  

| label69 = Largest city  
| data69 = }  

| label70 = }  
| data70 = }  

| header71 = }}}|Demographics}}  

| label72 = Demonym  
| data72 = }  

| label73 = Population  
| data73 = } }  

| label74 = Population rank  
| data74 = |}} |out of }} }} }}  

| label75 = Density  
| data75 = | sqmi = }} }}}}  

| label76 = Density rank  
| data76 = }}  

| label77 = Ethnic groups  
| data77 = }  

| header78 =  

| label79 = Official website  
| data79 = }  

| data83 = }  
}}<noinclude>  

</noinclude>
# தல்மூத்


**தல்மூத்** (*Talmud*, ; எபிரேயம்: ** "அறிவுறுத்தல், கற்றல்", செமிட்டிக் அடிப்படையில்: *(למד)* "கற்பி, படி") என்பது யூதப்போதக யூதத்தில் மைய சமய நூல்களின் ஒன்று. இது பாரம்பரியமாக "சாஷ்" (, ) என அழைக்கப்பட்டது. சாஷ் என்பது *சஷியா செடாரிம்* என்பதன் சுருக்கமாகும். இதன் அர்த்தம் "ஆறு ஒழுங்குமுறைகள்" என்பதாகும். "தல்மூத்" எனும் பதம் பொதுவாக பாபிலோனிய தல்மூத்தை குறிக்கப் பயன்பட்டாலும் இதற்கு முன் ஜெருசலேம் தல்மூத் என்ற தொகுதியும் உள்ளது.
# 613 கட்டளைகள்

**613 கட்டளைகள்** என்பது (: *டார்யாங் மிட்ஸ்வாட்*, "613 மிட்ஸ்வாட்") என்பது தோராவிலுள்ள கட்டளைகளும், யூதப்போதகர் சிம்லாயினால் தல்மூத்தின் மக்கட் 23பி-யில் பதிவு செய்யப்பட்டிருப்பதை முதலாவதாக கி.பி. 3ம் நூற்றாண்டில் குறிப்பிடப்பட்டது.  

விவிலியத்திலுள்ள இக் கொள்கைகள் சிலவேளைகளில் கட்டளைகள் எனவும், "மோசேயின் சட்டம்" எனவும், சுருக்கமாக "சட்டம்" எனவும் அழைக்கப்பட்டது. சட்டம் அல்லது கட்டளை என்பதற்கான எபிரேயச் சொல் பன்மையில் "மிட்ஸ்வாட்" (*mitzvot*) எனவும், ஒருமையில் "மிட்ஸ்வா" (*mitzvah*) எனவும் வழங்கப்படும்.  


## வெளியிணைப்புகள்
- *Taryag*: "Origin" of 613 Commandments (Ohr Somayach)
- List of the 613 Mitzvot (Judaism 101)
- The 613 Mitzvot, According to *Sefer Hamitzvot* of Rambam (Jewish Virtual Library)
- The Above Listing of 613 Mitzvot Organized by Parsha
# மரியகிரி


**(மரியகிரி)** அல்லது **மரியாகிரி** (*Mariagiri*) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு கிராமம் ஆகும். மரியாகிரி நாகர்கோவில்-திருவனந்தபுரம் சாலையிலிருந்து கிட்டத்தட்ட இரண்டு கிலோ மீட்டர் தொலைவில் களியக்காவிளை பேரூராட்சிக்கு அருகில் அமைந்துள்ளது.  

## புனித விண்ணேற்பு அன்னை ஆலயம்
மலங்கரை கத்தோலிக்க திருச்சபையின் மார்த்தாண்டம் மறைமாவட்டத்துக்கு உள்பட்ட விண்ணேற்பு அன்னை ஆலயம் உள்ளது. "நிதி வெட்டிக்குன்று" என்றழைக்கப்பட்ட பகுதி இன்று "மரியகிரி" என்ற பெயரில் தூய விண்ணேற்பு அன்னையின் புகழ் பாடும் திருத்தலமாக வளர்ந்துள்ளது.  

பங்கில் ஆன்ம விளக்கேற்றிய அருட்தந்தையர்கள் பட்டியல்:  
| பெயர் | பங்கில் பணியாற்றிய காலம் |  |
| --- | --- | --- |
| தந்தை ஒர்மிசு | 1944 - 1948 |  |
| தந்தை அக்கிலசு | 1948 - 1956 |  |
| தந்தை அம்புரோசு | 1956 - 1960 | } |

## பள்ளிகளும், கல்லூரிகளும்
- மலங்கரை கத்தோலிக்கக் கல்லூரி
- புனித மேரி மெட்ரிக்குலேசன் இடைநிலைப் பள்ளி
# நிதிக் கணக்கியல்

நிதிக் கணக்கியல் (Fund accounting) என்பது ஒரு கணக்கீடு முறைமை ஆகும். இம் முறைமை இலாபத்தை பார்க்கிலும் பொறுப்பை வலியுறுத்துகின்றது. இது இலாப நோக்கற்ற நிறுவனம் மற்றும் அரசாங்கங்களால் பயன்படுத்தப்படுகின்றது. இம் முறைமையின் கீழ் நிதி ஆனது சுய சமநிலை தொகுப்புக் கணக்காகும். இந்த முறைமையானது சட்டங்கள் மற்றும் விதிகள் அல்லது சிறப்புக் கட்டுபாடுகள் வரம்புகளுக்கு ஏற்ப குறிப்பிட்ட நோக்கங்களுக்காக ஒதுக்கப்பட்டுள்ளது.  


en:Fund accounting
# கண்ணன் இசைக்குழு


**கண்ணன் இசைக்குழு** இலங்கையின் வடக்கே யாழ்ப்பாணத்தில் பிரபலமான ஓர் இசைக்குழுவாகும். “கண்ணன் கோஷ்டி” என்று இது மக்களால் அழைக்கப்பட்டது. கருநாடக இசை, பொப் இசை, மெல்லிசை, பக்தி இசை, திரையிசை, நாடக இசை என பல்திறமை கொண்ட 'இசைவாணர்' கண்ணன் என்பவரால் இக்குழு வழிநடத்தப்பட்டது.  

இவரது இசைக்குழுவில் தோல் வாத்திய கலைஞர்களாக அப்பி, பபி என்ற இரட்டையர்களும், ராதாகிருஷ்ணன் (வயலின்) , சிவபாதம் (மிருதங்கம்), கலாமணி (புல்லாங்குழல்), சந்தானம் (தபேலா), சனூன் (எக்கோடியன்) மற்றும் காந்தன், சகாதேவன் போன்ற இசைக்கலைஞர்களுடன் கிருஷ்ணமூர்த்தி, ஈழத்து சௌந்தரராஜன் என்று அழைக்கப்பட்ட பொன்னம்பலம், ஈழத்து சுந்தராம்பாள் என்று அழைக்கப்பட்ட கனகாம்பாள் சதாசிவம், நாகர்கோவில் விஜயரட்னம், அமுதன் அண்ணாமலை, ஸ்ரனி சிவானந்தன் போன்றவர்களும் இணைந்து தமது பங்களிப்பினை வழங்கிக் கொண்டிருந்தார்கள்.  

கண்ணன் இசைக்குழுவை நடத்திவந்த திரு.கண்ணன் அவர்கள் மேடை நாடகங்களுக்கு இசையமைக்கும் வாய்ப்பை பெற்று நாச்சிமார் கோவிலை சேர்ந்த “வண்ணக்கலைவாணர்” நாடகக்குழுவிற்கும், அதன் பின்னர் புகழ்பெற்ற நாடக இயக்குநர் நட்சத்திரவாசி பாலேந்திராவின் யுகதர்மம், முகம் இல்லாத மனிதர்கள், துக்ளக் போன்ற நாடகங்களிற்கும் இசையமைத்துள்ளார். இதன்பின்னர் இசையமைப்பாளர் றொக்சாமியுடன் இணைந்து இலங்கை வானொலியில் பணியாற்றினார்.  

## திரைப்படங்களில் இசையமைப்பு
தெய்வம் தந்த வீடு, கோமாளிகள், ஏமாளிகள் போன்ற ஈழத்துத் தமிழ் திரைப்படங்களுக்கு கண்ணன் இசையமைத்துள்ளார்.
# எதிர்பாராத விளைவுகள்

வில் வேட்டையாடுவதற்காக முயல்கள் அறிமுகம் செய்யப்பட்டன. ஆனால் அவற்றால் எதிர்பாராத சூழலியல் பாதிப்புகள் ஏற்பட்டன. முயல்களால் ஏற்பட்ட மண்ணரிப்பு ஓடையொன்றை படத்தில் காணலாம்.]]  

சமூக அறிவியலில் **எதிர்பாராத விளைவுகள்** (*Unintended consequences*) என்பது குறித்த நோக்குடன் ஒரு செயலை மேற்கொள்ளும் போது, எதிர்பாராது விளையும் வினைகளைக் குறிக்கும். இப்பெயர் இருபதாம் நூற்றாண்டில் சமூகவியலாளர் இராபர்ட் கே. மெர்ட்டன் என்பவரால் பரவலாக்கப்பட்டது.  

## வகைகள்
எதிர்பாராத விளைவுகளை மூன்று வகையாகப் பகுக்கலாம்:  

1. எதிர்பாராத நற்பயன் (நல்லூழ், எதிர்பாராத சாதக வினை)
1. எதிர்பாராத தீவிளைவு (எதிர்பார்த்த விளைவுடன் சேர்ந்து ஏற்படும்)
1. பாதக விளைவு (ஒரு செயலுக்கு எதிர்பார்த்த நல்விளைவுக்கு பதிலாக பாதகமான விளைவு ஏற்படல்)

## எடுத்துக்காட்டுகள்
1. போர்க்காலத்தில் ஆழமில்லாக் கடற்பகுதிகளில் கப்பல்கள் மூழ்கடிக்கப்படுதல், பல செயற்கை பவளப் பாறைகளை உருவாக்கியுள்ளது. இந்த சூழல் மண்டலங்கள் அறிவியலாளர்களுக்கு ஆய்வுக்களங்களாகவும், சுற்றுலாப் பயணிகளுக்கு கடல் பாயும் கேளிக்கைக் களங்களாகவும் விளங்குகின்றன.
1. 1920களில் ஐக்கிய அமெரிக்காவில் மதுவிலக்கு கொண்டுவரப்பட்டது. மக்களிடையே மது அருந்தும் பழக்கத்தைக் குறைப்பதே இதன் நோக்கம். ஆனால் இதன் விளைவாக கள்ளச்சாராயம் காய்ச்சுதல், கள்ளக்கடத்தல் ஆகிய சட்டவிரோத செயல்கள் அதிகரித்தன. சிறிய மது வர்த்தகர்கள் நலிவடைந்து பெரும் குற்றக்குழுக்கள் சட்டவிரோத மதுவர்த்தகத்தில் ஆதிக்கம் செலுத்தத் தொடங்கின. போதைப் பொருட்களுக்கு எதிராக தற்போது நடைபெறும் சமரிலும் இதே போன்ற எதிர்பாராத விளைவுகள் ஏற்பட்டுள்ளன.
1. 19ஆம் நூற்றாண்டில் தியோபோல்டு மாத்தியூ என்பார் அயர்லாந்து நாட்டில் ஒரு கள்ளுண்ணாமை இயக்கத்தைத் தொட்ங்கினார். அதில் பங்கேற்ற ஆயிரக்கணக்கானோர் மது அருந்துவதில்லை என்று உறுதி பூண்டனர். ஆனால் மதுவுக்கு பதிலாக அதை விட நச்சுத்தன்மையும் தீப்பிடிக்கும் தன்மையும் கொண்ட டைஎதில் ஈத்தர் (*Diethyl ether*) எனும் வேதிப்பொருளைப் பருகத் தொடங்கினர்.
# பரடர்சோடொமஸ் மக்ரோபல்பிஸ்



**பரடர்சோடொமஸ் மக்ரோபல்பிஸ்** (Paratarsotomus macropalpis) என்பது மூட்டைப் பூச்சி இனத்தைச் சேர்ந்தது ஆகும். இது தென் கலிபோர்னியாவில் பரவலாகக் காணப்படுகின்றது. இது பாறையுள்ள பிரதேசங்களில் நடைபாதைகளில் உலா செய்யும் போது அவதானிக்கப்படுகின்றது. உடல் நீளம் அடிப்படையில் இது தரையில் மிகவும் வேகமாக ஓடும் விலங்கினம் ஆகும்.  
இதனுடைய பருமன் கிட்டத்தட்ட ஒரு எள்ளை ஒத்தது ஆகும். இதனுடைய ஒரு செக்கனில் 322 உடல் நீளம் ஆகும். இதற்கு முன் உடல் நீளம் அடிப்படையில் *ஆஸ்திரேலியப் புலி வண்டு* உலக சாதனை படைத்திருந்தது. இதன் வேகம் ஒரு செக்கனுக்கு 171 உடல் நீளம் ஆகும். அதேவேளை சிறுத்தையுடைய உடல் நீளம் செக்கனுக்கு 16 ஆகும். இதேவேளை இப்பூச்சி ஓடும் வேகத்தில் ஒரு மனிதன் ஓடினானானால் அவனுடைய வேகம் மணிக்கு 2,092 கிலோ மீற்றர் ஆகும்.
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

2013 தொடர் கட்டுரைப் போட்டியை முன்னிட்டு மே, 2014 மாதத்தில் நீங்கள் விரிவாக்கி முடித்த தலைப்புகளை இங்கு பதிந்து விடுங்கள். இதன் மூலம் யார் போட்டியில் முந்துகிறார், வெல்கிறார் என்பது தானாகவே தெரிந்து விடும்.  

**போட்டி விதிகள்**  

- **<big>இந்தப் பட்டியலில்</big>** உள்ள குறுங்கட்டுரைகளை 15360 பைட் அளவைத் தாண்டி விரிவாக்க வேண்டும்.
- 15360ஆவது பைட்டைச் சேர்க்கும் விக்கிப்பீடியர் அந்தக் கட்டுரையைத் தன் கணக்கில் சேர்த்துக் கொள்ளலாம்.
- 15360ஆவது பைட்டைச் சேர்த்த பிறகே உசாத்துணைகள், வெளியிணைப்புகள், நூல் பட்டியல் போன்று எளிதில் வெட்டி ஒட்டக்கூடிய பகுதிகளைச் சேர்க்க வேண்டும். அதற்கு முன்பு சேர்ப்பது யாவும் உரைப்பகுதியாக இருக்க வேண்டும். ஒவ்வொரு கட்டுரையிலும் தக்க சான்றுகள் சேர்க்க வேண்டும்.
- கட்டுரை உள்ளடக்கத்தின் தரம் வழமையான தமிழ் விக்கிப்பீடியா நடைமுறைகளுக்கு உட்பட்டு இருக்க வேண்டும்.

**விரிவான கட்டுரைக்கான சிறப்புப் பரிசு**  

- நீங்கள் பங்களிக்கும் முன்பு அக்கட்டுரை 30720 பைட்டு அளவை மிகாமல் இருந்திருக்க வேண்டும்.
- 76800 பைட்டைச் சேர்க்கும் போது அக்கட்டுரை உங்கள் கணக்கில் வரும். **அதன்பிறகு அதை உங்கள் கையொப்பத்தோடு விரிவான கட்டுரைப்பகுதியில் இடுங்கள்.**
- போட்டிக்கு வந்த கட்டுரைகளில் மிகவும் நீளமான கட்டுரையை எழுதியவருக்கு இந்த சிறப்புப் பரிசு சென்று சேரும்.

கட்டுரையை இங்கு முன்பதிவு செய்யலாம். முன்பதிவு கட்டாயம் இல்லை, பலர் ஒரே கட்டுரையை தவிர்க்கவே இந்த ஏற்பாடு ஆகும்.  

## புதுவைபிரபு
- 
லாத்வியா


## ஹரீஷ் சிவசுப்பிரமணியன்
1. 
சீன நாட்காட்டி

1. நொதுமி

## சரவணன் பெரியசாமி
- மருத்துவர்
- சூழலியல்

*உடற்கூற்றியல்
 ஏப்ரல் மாதம் விரிவாக்கப்பட்ட கட்டுரை--ஸ்ரீகர்சன் (பேச்சு) 11:11, 4 சூன் 2014 (UTC)  

## ஸ்ரீகர்சன்
1. ருவாண்டா
1. 
அறிவியல் அறிவு வழி

1. பூனை
1. இரண்டாம் சீன-சப்பானியப் போர்
1. இசுதான்புல்

## பார்வதிஸ்ரீ
1. நிகழ்த்து கலை

## மாதவன்
1. 
இந்தி

1. 
கைப்பந்தாட்டம்

1. உரோமைப் பேரரசு

#ஆன்டன் செக்கோவ்
அதிகளவிலான ஆங்கில உள்ளடக்கம் (பார்க்க) --ஸ்ரீகர்சன் (பேச்சு) 11:15, 4 சூன் 2014 (UTC)  

## விரிவான கட்டுரைக்கான முன்மொழிவு
1. நிகழ்த்து கலை--&#32;பார்வதிஸ்ரீ (பேச்சு) 09:09, 1 சூன் 2014 (UTC) இக்கட்டுரை போட்டி விதிப்படி 76800 பைட் அளவை எட்டவில்லை.--ஸ்ரீகர்சன் (பேச்சு) 11:07, 4 சூன் 2014 (UTC)
1. இசுதான்புல் --<span>Anton</span><font color="red"><sup>Talk</sup></font> 18:55, 9 சூன் 2014 (UTC)
:@அன்டன் அவர்களே இசுதான்புல் கட்டுரையில் ஆங்கில உள்ளடக்கங்களை நீக்கினும் அக்கட்டுரை 76800 பைட்டை தாண்டுகின்றது. நூற்பட்டியலில் எஞ்சியுள்ள நூல்கள் கட்டுரையில் பயன்படுத்தப்பட்டவை.  
1. இசுதான்புல்#CITEREFQuantic2008
1. இசுதான்புல்#CITEREFMorris2010
1. இசுதான்புல்#CITEREFChandler1987
1. இசுதான்புல்#CITEREFMasters.C3.81goston2009
1. இசுதான்புல்#CITEREFWedel2000
1. இசுதான்புல்#CITEREFOxford_Business_Group2009
1. இசுதான்புல்#CITEREFOrganisation_for_Economic_Co-operation_and_Development2008
மேலுள்ள வார்ப்புருக்கள் மேலுள்ள இணைபின் மூலம் செல்கையில் நீலநிற்த்தில் highlight செய்யதுகாட்டப்படுகின்றது. **மேற்கோள்கள்** பகுதியிலுள்ள 16, 24, 25, 26, 27, 37, 39 இலக்கங்களைக்கொண்ட மேற்கோள்களச் சொடுக்கிப்பாருங்கள், நீலநிற்த்தில் highlight செய்யதுகாட்டப்படும். போட்டி முடிவை மாற்றும்படி கேட்டுக்கொள்கின்றேன்.--ஸ்ரீகர்சன் (பேச்சு) 08:18, 10 சூன் 2014 (UTC)  
:அன்டன் அவர்களே முடிவுகள் பக்கத்திலும் மாற்றிவிடுங்கள்.--ஸ்ரீகர்சன் (பேச்சு) 17:24, 10 சூன் 2014 (UTC)  

## அண்மைய மாதங்களின் தரவுகள்
# விக்கிப்பீடியா:2013 தொடர் கட்டுரைப் போட்டி/முன்பதிவு/மே, 2014

2013 தொடர் கட்டுரைப் போட்டியை முன்னிட்டு மே மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  

பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  

ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  

**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)  

## சத்யா
1. கல்லீரல்
1. தோல்
1. நுரையீரல்
1. இதயம்
1. உடற்கூற்றியல்
1. உயிரணு
1. அகச்சுரப்பித் தொகுதி
1. மனித மூளை

## போட்டியாளர் 2

## போட்டியாளர் 3

## போட்டியாளர் 4

## போட்டியாளர் 5
# சை (பாடகர்)



**பார்க் ஜே-சங்** என்ற இயற்பெயர் கொண்ட **சை** (*Psy*, பிறந்த: டிசம்பர் 31, 1977) இவர் ஒரு தென் கொரியா நாட்டு பாடகர், பாடலாசிரியர் மற்றும் இசை தயாரிப்பாளர். இவர் கங்னம் ஸ்டைல் என்ற பாடலின் மூலம் மிகவும் புகழ்பெற்றார்.  

## இசை பட்டியல்
### இசைத் தொகுப்புகள்
2001: Psy from the Psycho World!  
2002: Ssa2  
2002: 3 Mi  
2006: Ssajib  
2010: PsyFive  

### பிற தொகுப்புகள்
2005: Remake & Mix 18 Beon (Remix and Cover Album  
2006: All Night Stand Live  

### நீண்ட தொகுப்புகள்
2012: Psy 6 (Six Rules), Part 1  
2014: Psy 6 (Six Rules), Part 2  

## தொலைக்காட்சித் தோற்றங்கள்
| ஆண்டு | தலைப்பு | பாத்திரம் |  |
| --- | --- | --- | --- |
| 2012 | டிரீம் ஹை 2 | பயிற்சி பயிற்சியாளர் (பாகம் 5) |  |
| சூப்பர் ஸ்டார் கே4 (슈퍼스타 K4) | அவராகவே - நீதிபதி |  |  |
| சனிக்கிழமை இரவு நேரடி |  |  |  |
| 2013 | லைவ்! கெல்லி மற்றும் மைக்கேல் | அவராகவே, (இரண்டு வாரங்களுக்குள் இரண்டு நிகழ்ச்சிகள்) | } |

## திரைப்படங்கள்
| ஆண்டு | தலைப்பு | பாத்திரம் |  |
| --- | --- | --- | --- |
| 2002 | வெட் ட்ரீம்ஸ் | மாணவர் ஆசிரியர் சாக்-கூ | } |

## இசைப்படத் தோற்றங்கள்
| ஆண்டு | இசைப் படம் | கலைஞர் |  |
| --- | --- | --- | --- |
| 2003 | "애송이 "ஏசொங்கி ", (புதிய பேபி பாய்) | லேசி |  |
| 2012 | ஐஸ் கிரீம் | ஹயுனா |  |
| 2013 | டி.ஜே. Play மை சொங் | Schmoyoho | } |
# நாகப்பாம்பு விளைவு

ஒரு சிக்கலுக்கு வழங்கப்படும் தீர்வு அச்சிக்கலைத் தீர்ப்பதற்குப் பதில் அதனைத் தீவிரமடையச் செய்யுமெனில் அந்த விளைவு **நாகப்பாம்பு விளைவு** (*Cobra effect*) என அழைக்கப்படுகிறது. இது எதிர்பாராத விளைவு வகைகளுள் ஒன்றாகும். அரசியலிலும் பொருளியலிலும் தவறான தூண்டுகாரணங்களை சித்தரிக்க இப்பெயர் பயன்படுகிறது.  

இந்தியாவின் பிரித்தானியர் ஆட்சிக் காலத்தில் நடைபெற்றதாகச் சொல்லப்படும் ஒரு நிகழ்வே இப்பெயர் ஏற்படக் காரணமாகும். தலைநகர் தில்லியில் நச்சுள்ள நாகப்பாம்புகளின் எண்ணிக்கை கூடியதால் கவலை கொண்டது பிரித்தானிய அரசு. பாம்புகளைக் கொல்ல பொது மக்களை ஊக்குவித்தது. அப்படிக் கொல்லப்படும் பாம்புகளுக்காக அவர்களுக்கு வெகுமதி வழங்கப்படும் என்றும் அறிவித்தது (எண்ணிக்கை அடிப்படையில்). முதலில் இந்தத் திட்டம் நல்ல பலனைத் தந்தது - வெகுமதிக்காக மக்கள் நிறைய நாகப்பாம்புகளைக் கொன்றனர். ஆனால் சில காலத்துக்குப்பின் குறைந்த உழைப்பில் நிறைய வெகுமதி பெறுவதற்காக சிலர் நாகப்பாம்புகளை வளர்க்கத் தொடங்கினர். இது அரசுக்குத் தெரியவந்தவுடன் தன் வெகுமதித் திட்டத்தை நிறுத்திக் கொண்டது. வெகுமதி கிடைக்காததால் பாம்புகளை வளர்த்தவர்களே அவற்றைத் தப்பிக்க விட்டனர். இவ்வாறு பாம்புகளின் எண்ணிக்கையைக் குறைக்க அரசு கையெடுத்த தீர்வினால் அவற்றின் எண்ணிக்கை கூடியது. இத்தகைய பிற தீர்வுகளுக்கும் “நாகப்பாம்பு விளைவு” என்ற பெயர் ஏற்பட்டது.
# அகக்கலவுருச் சிறுவலை



**அகக்கலவுருச் சிறுவலை** என்பது, மெய்க்கருவுயிரி கலங்களில் தட்டையாக்கப்பட்ட பை வடிவிலும் குழாயுருவான பை வடிவிலும் காணப்படும் ஒற்றை மென்சவ்வால் சூழப்பட்ட கலப்புன்னங்கம் ஆகும். இவை அனேகமான மெய்க்கருவுயிரி கலங்கலினுள் காணப்படும் கலத்தக மென்சவ்வுகளின் வலையமைப்பாகும். அகக்கலவுருச் சிறுவலைகள் வெளிக் கருவுறை/ வெளிக் கரு மென்சவ்வுடன் இணைக்கப்பட்டுள்ளன. சில மெய்க்கருவுயிரி கலங்களிலும் (செங்குருதிக் கலங்கள், விந்துக் கலங்கள்), அனைத்து நிலைக்கருவிலி (புரோக்கரியோட்டா) கலங்களிலும் அகக்கலவுருச் சிறுவலை இருப்பதில்லை. இரு வகையான அகக்கலவுருச் சிறுவலைகள் உள்ளன: அவை அழுத்தமற்ற அகக்கலவுருச் சிறுவலை (RER) மற்றும் அழுத்தமான அகக்கலவுருச் சிறுவலை (SER) என்பனவாகும். இவை இவற்றின் மென்சவ்வில் இறைபோசோம்கள் பதிக்கப்பட்டுள்ளனவா/ இல்லையா என்பதை அடிப்படையாகக் கொண்டே வகைப்படுத்தப்படுகின்றன. அழுத்தமற்ற அகக்கலவுருச் சிறுவலையின் மென்சவ்வில் அதிகளவான இறைபோசோம்கள் பதிக்கப்பட்டுள்ளன. அழுத்தமான அகக்கலவுருச் சிறுவலையில் இறைபோசோம்கள் இருப்பதில்லை. RER இன் மேற்பரப்பிலுள்ள இறைபோசோம்கள் புரதங்களை உற்பத்தி செய்து RER இன் உள்ளிடத்துக்குள் அனுப்புகின்றன. RERஐ புரத உற்பத்தி அதிகளவில் நடைபெறும் ஈரற்குழியங்களில் அதிகளவில் அவதானிக்கலாம். SER கொழுப்பு உற்பத்தியுடனும், காபோவைதரேற்று அனுசேபத்துடனும் தொடர்புபட்ட கலப்புன்னங்கமாகும். இரு வகையான அகக்கலவுருச் சிறுவலைகளினதும் பொதுவான தொழில் பதார்த்தங்களின் கலத்தகக் கடத்தலாகும்.  

## வகைகள்

**2**&nbsp;கரு நுண்டுளை  
**3**&nbsp;அழுத்தமற்ற அகமுதலுருச் சிறுவலை (RER)  
**4**&nbsp;அழுத்தமான அகமுதலுருச் சிறுவலை (SER)  
**5**&nbsp;RERஇல் உள்ள இறைபோசோம்கள்  
**6**&nbsp;புரதங்கள்  
**7**&nbsp;செலுத்தற் புடகம்  
**8**&nbsp;கொல்கி உபகரணம்  
**9**&nbsp;Cis முகம்  
**10**&nbsp;Trans முகம்  
**11**&nbsp;கொல்கி உபகரணத்தின் *தொட்டி*]]  
### அழுத்தமற்ற அகக்கலவுருச் சிறுவலை

இதன் மென்சவ்வு பல இறைபோசோம்களைக் கொண்டிருக்கும். இவை அனேகமாத் தட்டையான பையுருவிலேயே காணப்படும். இவற்றால் தொகுக்கப்படும் புரதங்களில் மாற்றங்களை ஏற்படுத்திக் கலத்தினுள் கடத்துதலே RERஇன் பிரதான தொழிலாகும். உருவாக்கப்படும் புரதங்கள் கருவுக்கு நேரடியாகக் கடத்தப்படுவதுடன் கலத்துக்கு வெளியே கடத்தப்பட வேண்டுமெனில் அது செலுத்தற் புடகங்களை உருவாக்கி கொல்கி உபகரணத்துக்குக் கடத்தப்பட்ட பின்னர் கொல்கி உபகரணம் உருவாக்கும் கொல்கிப் புடகம் மூலம் கலத்துக்கு வெளியே அனுப்பப்படும். பிரதானமாக கருவுக்குத் தேவைப்படும் மற்றும் கலத்துக்கு வெளியே அனுப்பப்படும் புரதங்களே RERஇல் இணைக்கப்பட்டுள்ள இறைபோசோம்களால் உருவாக்கப்படுகின்றன.  
தொழில்கள்:  
- இலைசோசோம்களுக்குத் தேவையான நீர்ப்பகுப்பு நொதியப் புரதங்களை உற்பத்தி செய்தல் (இணைக்கப்பட்டுள்ள இறைபோசோம்களே உருவாக்கின்றன).
- கலத்திலிருந்து வெளிநோக்கிச் சுரக்கப்படவுள்ள புரதங்களை உற்பத்தி செய்தல்
- கல மென்சவ்வின் உள்ளீட்டுக்குரிய புரதங்களை உருவாக்கல்.
- கலமென்சவ்விற்குரிய பொசுபோலிப்பிட்டு மற்றும் கிளைக்கோலிப்பிட்டை உருவாக்கல்.
- புரதங்களின் கலத்தகக் கடத்தல்

### அழுத்தமான அகமுதலுருச் சிறுவலை

இவற்றில் இறைபோசோம்கள் இருப்பதில்லை. SER அனேகமாக குழாயுருவான வடிவத்திலேயே காணப்படும். இவை காபோவைதரேற்று, இலிப்பிட்டு ஆகியவற்றின் அனுசேபத்துடன் தொடர்புபட்டதாகும்.  
தொழில்கள்:  
- இலிப்பிட்டு, ஸ்தெரொய்ட்டு ஆகியவற்றின் தொகுப்பு.
- கலத்தகக் கடத்தல்
- தசை நார்களில் Ca<sup>2+</sup> அயன்களின் சேமிப்பு மற்றும் விடுவிப்பு. தசைக்கலங்களில் உள்ள SER விசேடமாக *தசை முதலுருச் சிறுவலை* எனப்படும்.
# அரசஞ்சண்முகனார்

**அரசன் சண்முகனார்** (பிறப்பு:சண்முகப் பிள்ளை, 1868-1915), என்பவர் 20 ஆம் நூற்றாண்டு தமிழ் உரையாசிரியர் ஆவார். மதுரை நகருக்கு அருகில் உள்ள சோழவந்தான் என்னும் ஊரில் 1868 ஆம் ஆண்டு பிறந்தார். இவரது தந்தையார் பெயர் அரசப்பிள்ளை. தாயார் பெயர் பார்வதியம்மையார். இவர் சைவவேளாளர் குலத்தில் பிறந்தவர். இவர் இளமையிலே ஆர்வத்தோடு கல்வி கற்றுப் பெரும் புலமை பெற்றுவிட்டார். தம் காலத்தில் பலர் போற்ற வாழ்ந்த பெரும் புலவராக விளங்கினார். ஆங்கிலம் படித்தால் நல்ல வேலை கிடைக்கும் என காரணத்தைக் காட்டி ஆங்கிலப் பாடத்துக்கு பாடநேரத்தைக் கூட்டியும் தமிழ்ப் பாட நேரத்தைக் குறைத்தும் தலைமை ஆசிரியர் ஆணைக் கொண்டுவந்தபோது அதனை எதிர்த்துப் பள்ளியிலிருந்து வெளியேறினார். மதுரை சேதுபதிப் பள்ளியில் பாரதியார் தமிழாசிரியராக வேலையில் சேருவதற்காக தாம் விடுப்புப் போட்டு அவர் இடத்தில் பாரதியார் பணிசெய்ய வாய்ப்பு ஏற்படுத்திக் கொடுத்தார்.  

## பிறப்பு, படிப்பு, பணி

இவருடைய இயற்பெயர் சண்முகம்.மதுரை மாவட்டம் சோழவந்தானில் பிறந்தார். அவருடைய தந்தை அரசப்பப் பிள்ளை தாய் பார்வதி அம்மாள். அழகர்சாமித் தேசிகரிடம் திண்ணைப் பள்ளியில் தொடக்கக் கல்வியும், சிவப்பிரகாச அடிகளிடம் தமிழ்க் கல்வியும் பயின்றார். மதுரை சேதுபதி பள்ளியில் தன் இருபத்து இரண்டாம் வயதில் தமிழாசிரியராகப் பணியில் இணைந்தார். 1902 இல் ஆண்டில் பள்ளிகளில் ஆங்கில வகுப்புக்கு இணையாக தமிழ் பாடவேளைகளும் சம அளவில் இருந்தன. ஆனால் சேதுபதி பள்ளிக்கு தலைமை ஆசிரியராக வந்த நாராயண ஐயர் என்பவர் தமிழ்ப் படவேளையைக் குறைத்துவிட்டார். இதை எதிர்த்து ஆசிரியர் பணியிலிருந்து விலகினார்.  

பாண்டித்துரைத் தேவரின் நான்காம் தமிழ்சங்கத்தால் நிறுவப்பட்ட சேதுபதி செந்தமிழ் கலாசாலை துவங்கப்பட்டபோது தேவரின் அழைப்பின் பேரில் அக்கல்லூரியில் பேராசிரியராக பணியில் இணைந்தார். மணிமேகலை நூலை அச்சியற்றிய மயிலை சண்முகம் பிள்ளையிலிருந்து தன்னை வேறுபடுத்திக் கொள்ள தன் பெயரான சண்முகத்துக்கு முன்பு தன் தந்தையின் பெயரிலிருந்து அரசன் என்ற முன்னொட்டைச் சேர்த்து அரசஞ்சண்முகம் என்று தன் பெயரை மாற்றிக்கொண்டார்.  

## இயற்றிய நூல்கள்

- சிதம்பர விநாயக மாலை
- மாலை மாற்று மாலை
- ஏக பாத நூற்றந்தாதி
- இன்னிசை இருநூறு
- மதுரை மீனாட்சி அம்மன் சந்தத் திருவடிமாலை
- திருவடிப் பத்து
- நவமணிக் காரிகை நிகண்டு
- வள்ளுவர் நேரிசை
- இசை நுணுக்கச் சிற்றுரை
- தொல்காப்பியப் பாயிர விருத்தி
- திருக்குறள் ஆராய்ச்சி
- திருக்குறட் சண்முக விருத்தி
- நுண் பொருட் கோவை

இவர் இயற்றிய உரை ஆராய்ச்சி நூல்கள் தொல்காப்பியப்பாயிர விருத்தி, திருக்குறள் உரை விளக்கம் ஆகியன செந்தமிழ் இதழ்களில் இடம் பெற்று வெளிவந்தன. தொல்காப்பியப்பாயிர விருத்தி, சண்முக விருத்தி என்ற பெயருடன் வெளிவந்துள்ளது. இந் நூலை இலக்கணப் புலமை பெற விரும்புவோர் விரும்பிப் பயில்கின்றனர். இந்நூல் ஓர் இலக்கண ஆராய்ச்சிக் களஞ்சியம் ஆகும்.  

## திறன்
இவர் கலந்துகொண்ட புலமைப் போர்கள் பல. அவற்றுள் ‘உம்மை’யைப் பற்றி நிகழ்த்திய ஆராய்ச்சியும், மறுப்பும் குறிப்பிடத் தக்கவை. ‘உம்மை’ ஆராய்ச்சியில் ஈடுபட்டு வென்ற சண்முகனார் முடிவில், “இதுகாறும் உம்மை நிலை அறியாதிருந்த நீவீர் இனியேனும் உம்மை நிலை அறிவீராக” என்று இரு பொருள்பட எழுதினார்.  

எனினும், இவரோடு யாழ்ப்பாண தமிழறிஞர் சி. கணேசையர் நடத்திய விவாதம் வரலாற்றுப் புகழ் வாய்ந்தது. ‘தொல்காப்பியப் பாயிரம் – முதற் சூத்திரம்’ ஆகியவற்றிற்கு அரசன் சண்முகனார் ‘சண்முக விருத்தி’ எனும் பெயரிலெழுதிய விருத்தியுரையில் *ஆகுபெயர் வேறு – அன்மொழித்தொகை வேறு* என நிறுவியிருந்தார். ஆனால் கணேசையர் இக்கருத்து முன்னோர்கள் முடிவிற்கு முரணானதென்றும், அவையிரண்டும் ஒன்றே என்றும் கணேசையரவர்கள் நிறுவினார்.
# அங்காடித் தெரு (திரைப்படம்)


**அங்காடித் தெரு**, இயக்குநர் வசந்தபாலன் இயக்கத்தில் 2010ஆம் ஆண்டு வெளியான தமிழ்த் திரைப்படம் ஆகும். கருணாமூர்த்தி மற்றும் அருண்பாண்டியன் ஆகியோரின் தயாரித்த இந்தப் படத்தை அய்ங்கரன் இன்டர்னேசனல் நிறுவனம் வெளியிட்டது. மகேசு, அஞ்சலி, இயக்குநர் வெங்கடேசு மற்றும் *கனாக்காணும் காலங்கள்* பாண்டி ஆகியோர் முக்கிய கதாப்பாத்திரங்களில் நடித்துள்ளனர். நடிகை சினேகா அவரது உண்மை ரூபத்திலேயே கவுரவ தோற்றத்தில் நடித்துள்ளார். இசை விஜய் ஆண்டனி மற்றும் ஜீ. வி. பிரகாஷ். பிரபல எழுத்தாளர் ஜெயமோகன் இந்தப் படத்திற்கான வசனங்களை எழுதியுள்ளார். பெப்ரவரி 11, 2008ம் ஆண்டு தொடங்கப்பட்ட இந்த படம் மார்ச் 26, 2010ல் வெளியிடப்பட்டது.  

சென்னை ரங்கநாதன் தெருவில் உள்ள பிரமாண்ட வணிக வளாகங்களில் பணிபுரியும் மக்களின் கொத்தடிமை வாழ்க்கை முறையை அடிப்படையாகக் கொண்டு இதன் கதை அமைக்கப்பட்டுள்ளது. இதன் பெரும்பாலான காட்சிகள் அதே தெருவில் உள்ள கடைகளிளேயே எடுக்கப்பட்டுள்ளன. மேலும் சில காட்சிகள் சென்னை மற்றும் தேனி ஆகிய இடங்களில் படமாக்கப்பட்டுள்ளன.  

## நடிப்பு

- **மகேசு** - திருநெல்வேலியில் உள்ள ஒரு கிராமத்தில் பிறந்து, சென்னை ரங்கநாதன் தெருவில் உள்ள துணிக்கடையில் வேலை செய்யும் *சோதிலிங்கம்* என்ற இளைஞராக இதில் நடித்துள்ளார். புதுமுகமாக இந்தப் படத்தில் அறிமுகமாகியுள்ள மகேசு, திண்டுக்கல் நகரைச் சேர்ந்த கைப்பந்தாட்ட வீரர் என்பது குறிப்பிடத்தக்கது.
- **அஞ்சலி** - திருச்செந்தூரில் பிறந்து கதாநாயகனுடன் அதே கடையில் வேலை செய்யும் *கனி* என்ற பெண்ணாக இதில் நடித்துள்ளார். இதற்கு முன்பு 'கற்றது தமிழ்', 'ஆயுதம் செய்வோம்' ஆகிய தமிழ் படங்களில் நடித்திருந்தாலும் இந்த படத்தில் இவரின் நடிப்பு பலராலும் பாராட்டத்தக்கதாக இருந்தது.
- **வெங்கடேசு** - கதாநாயகன் மற்றும் நாயகி வேலை செய்யும் கடையின் மேற்பார்வையாளராக *கருங்காலி* என்ற கதாப்பாத்திரத்தில் நடித்துள்ளார். 'ஏய்', 'பகவதி', 'குத்து' போன்ற பல படங்களை இயக்கிய இவர், நடிக்கும் முதல் படம் இதுவாகும்.
- **பாண்டி** - கதாநாயகனின் நண்பனாக *மாரிமுத்து* என்ற கதாப்பாத்திரத்தில் நடித்துள்ளார். இதற்கு முன்பு 'தீக்குச்சி' மற்றும் 'கில்லி' ஆகிய படங்களில் கவுரவ வேடங்களில் நடித்திருந்தாலும், இதுவே இவரின் முதல் முழுநீளத் திரைப்படம் ஆகும்.

## பாடல்கள்

| பாடல் | பாடியவர்கள் | இசை |  |
| --- | --- | --- | --- |
| அவள் அப்படி ஒன்றும் அழகில்லை | வினீத் சிரீனிவாசன், ரஞ்சித் | விசய் ஆண்டனி |  |
| கண்ணில் தெரியும் | சி. வி. பிரகாசு | சி. வி. பிரகாசு |  |
| கருங்காலி நாயே | கார்த்திக், மகேசு, பாண்டி | சி. வி. பிரகாசு |  |
| கதைகளை பேசும் | பென்னி தயால், ஃஅம்சிகா | சி. வி. பிரகாசு |  |
| உன் பேரை சொல்லும் | நரேசு ஐயர், சிரேயா கோசல் | சி. வி. பிரகாசு |  |
| எங்கே போவேனோ | பென்னி தயால், எம். கே. பாலாசி, சானகி ஐயர் | விசய் ஆண்டனி | } |

### அவள் அப்படி ஒன்றும் அழகில்லை
இந்தப் பாடலை கவிஞர் நா. முத்துகுமார் எழுதினார். இதுவரை பெண்களின் அழகை, திறமைகளை உயர்வு நவிற்சியாக, மிகைப் படுத்தி எழுதப்பட்டு வந்த பாடல்களில் இருந்து மாறி பெண்ணை இயல்பாக விபரித்து இந்தப் பாடல் அமைந்திருக்கிறது. மேட்டுக்குடி வாழ்க்கை முறையை சுட்டி, எளிமையை அல்லது இயல்பை விபரித்தும் இந்தப் பாடலின் பல வரிகள் அமைந்துள்ளன. எடுத்துக்காட்டுக்கள் "அவள் கூந்தல் ரோசா வாசமில்லை,அவளில்லாமல் சுவாசம் இல்லை.
# தொ. மு. இராமராய்


**ராமராய்** (பி. 1852) தமிழ்நாடு, மதுரையை சார்ந்த செளராட்டிரர். இவர் மிகச் சிறந்த சௌராஷ்டிர மொழி அறிஞர். தமது தாய்மொழியின் வளர்ச்சிப் பணியில் தம்மை முழுமையுமாக ஈடுபடுத்தியவர்.  

## வாழ்க்கைச் சுருக்கம்

ராமராயின் குடும்பப் பெயர் ஜாபாலி ‍கோத்திரத்தைச் சேர்ந்த 'தொப்பே' என்பதாகும். தந்தையின் பெயர் முனிசவ்ளி. தாயார் பெயர் மீனாட்சி. சிறு வயதிலிருந்தே கல்வியில் மிகுந்த ஆர்வம் கொண்டிருந்த ராமராய் 1871-ம் ஆண்டில் பண்டிதர் லட்சுமணாச்சார்யரின் மாணவராகி சகல வேத உபநிடத சாத்திரங்களிலும், பன்மொழி இலக்கண இலக்கியங்களிலும் விரிவான கல்வி கற்றார்.  

தாய்மொழி சௌராஷ்டிர மொழி தவிர சமஸ்கிருதம், ஹிந்தி, குஜராத்தி, மராத்தி, பஞ்சாபி, வங்காளி, ஒரியா, தெலுங்கு, கன்னடம், மலையாளம், தமிழ், ஆங்கிலம் முதலிய மொழிகளைக் கற்றுப் பன்மொழி புலவரானர். 1880-ம் ஆண்டிலிருந்து தனது முழு நேரத்தையும், செல்வத்தையும் சௌராஷ்டிர மொழி எழுத்து மற்றும் அதன் லிபி வளர்ச்சிக்கே செலவிட்டார்.  

இராமராய் அவர்கள் சௌராஷ்டிர மொழிக்கென முழுமையான அளவில் அறிவியல் முறையில் வரிவடிவம் அமைத்து அச்சு எழுத்துக்களையும் தயாரித்தார். அவற்றைக் கொண்டே நிறைய நூல்களைத் தம் செலவிலேயே வெளியிட்டார்.  

## இராமாராய் எழுதிய நூல்கள்

- சௌராஷ்ட்ர போதினி
- சௌராஷ்ட்ர பிரைமர்
- சௌராஷ்ட்ர முதல் பாட புஸ்தகம்
- சௌராஷ்ட்ர இரண்டாம் பாட புஸ்தகம்
- சௌராஷ்ட்ர நீதி ஸம்பு
- சௌராஷ்ட்ர வியாகரணம்
- சௌராஷ்ட்ர நந்தி நிகண்டு மற்றும் பல.
- சதுர்பாஷா வல்லரி (தமிழ், தெலுங்கு, சமஸ்கிருதம், சௌராஷ்ட்ரம், ஆகிய நான்கு மொழி சொற்தொகுப்பு)
- ‘’சௌராஷ்ட்ர நீதி ஸம்பு’’ (என்னும் நீதி நூல் இவரால் ஆங்கிலத்தில் மொழி பெயர்க்கப்பட்டது. திருமுருக கிருபானந்த வாரியார் தமது *திருப்புகழமிர்தம்* என்னும் ஆன்மிக இதழில் இந்நூலை வெளியிட்டு தமிழ் மக்களிடையே பரப்பினார்).
- ஸௌராஷ்ட்ர மேதாவி ஸ்ரீ ராமராய் அவர்களின் வாழ்க்கை வரலாற்று நூல் மின்னூலாக பதிவேற்றம் செய்யப்பட்டுள்ளது. பதிவிறக்கம் செய்ய https://drive.google.com/open?id=1AbAHJ_AjLLdCDzf5uJ_QO9ftL64FtYhs

## ஆதாரநூல்கள்
- சௌராட்டிரர்: முழுவரலாறு, ஆசிரியர், கே. ஆர். சேதுராமன், சென்னை.
# வணக்கம் பண்பலை


**வணக்கம் பண்பலை 102.7** என்பது 2012 இல் தொடங்கப்பட்ட 24 மணிநேர முழுத் தமிழ் கனேடிய வானொலி ஆகும். ஆசிய நாடுகள் தவிர்த்த ஒரு நாட்டில் முழு நேரத் தமிழ்ப் பண்பலை அலைவரிசை இதுவே ஆகும். தமிழ்வண் தொலைக்காட்சி நிறுவனத்தினரே இதனையும் நடத்துகிறார்கள்.
# வார்ப்புரு:தகவல்ப்பெட்டி குடிமை சச்சரவுகள்


| imagestyle =  
| caption = }  

| label1 = தேதி  
| data1 = }  

| label2 = இடம்  
| data2 =  

| label3 = காரணிகள்  
| data3 = }  

| label4 = நோக்கங்கள்  
| data4 = }|  

| label5 = வழிமுறைகள்  
| data5 = }  

| label6 =  
| data6 = }  

| label7 = Concessions  
given  
| data7 = }  

| header8 =  
| data9 =  

| header10 =  
| data11 =  

| header11 =  
| data12 =  

| header13 =  
| data14 =  

| data15 = }  

| header16 =  
| data17 =  

| data18 = }  

| header19 =  

| label20 = Death(s)  
| data20 = }  

| label21 = Injuries  
| data21 = }  

| label22 = Arrested  
| data22 = }  

| label23 = Detained  
| data23 = }  

| label24 = Charged  
| data24 = }  

| label25 = Fined  
| data25 = }  

| header27 =  
| data28 = </>  
}}  
| belowstyle = -top: solid #aaa  
| below = }  

}}<noinclude></noinclude>
# யாமிருக்க பயமே



**யாமிருக்க பயமே** 2014ம் ஆண்டு வெளியான தமிழ் மொழி திகில் திரைப்படமகும். இந்த திரைப்படத்தை டிகே இயக்க, கிருஷ்ணா, ஓவியா நடித்துள்ளார்கள்.  

## நடிகர்கள்
- கிருஷ்ணா - கிரண்
- ஓவியா - சரண்யா
- ரூபா மஞ்சரி - ஸ்மிதா
- கருணாகரன் - சரத்
- மயில்சாமி
- அனஸ்வரா குமார்
# திருவிடைமருதூர் பி. எஸ். வி. ராஜா

**திருவிடைமருதூர் பி. எஸ். வி. ராஜா** தென்னிந்தியா, தமிழகத்தைச் சேர்ந்த ஒரு நாதசுவர வாத்திய இசைக் கலைஞர் ஆவார். இவர் பிரபல நாதசுவர வாத்திய இசைக் கலைஞர் திருவிடைமருதூர் பி. எஸ். வீருசாமி பிள்ளையின் சகோதரர் மகனும், மாணவருமாவார்.  

## பெற்ற விருதுகளும் சிறப்புகளும்
- இசைப்பேரறிஞர் விருது, 2005. வழங்கியது: தமிழ் இசைச் சங்கம், சென்னை.
- இராஜரத்னா விருது, 2011
- கலைமாமணி விருது
# செக்ஸ் டேப்



**செக்ஸ் டேப்** என்பது 2014 இல் வெளிவந்த அமெரிக்க நாட்டு பாலியல் நகைச்சுவை திரைப்படமாகும். இத்திரைப்படத்தை ஜேக் கஸ்டான் என்பவர் இயக்க, கேமரன் டியாஸ், ஜசோன் செகெல், ரோப் லோவே, ரோப் கோர்ட்றி, ஜேக் பிளாக் ஆகியோர் நடித்திருந்தனர்.  

இத்திரைப்படத்தை கொலம்பியா பிக்சர்ஸ் தயாரித்து 2014 சூலை 18 அன்று வெளியிடப்பட்டு ஆரம்ப வார இறுதியில் $14.6 மில்லியன் டாலரும், உலகளவில் $126.1 மில்லியன் டாலரும் வசூலித்தது. இது விமர்சனரீதியாக எதிர்மறை விமர்சனங்களைப் பெற்றது.  

## நடிகர்கள்
- கேமரன் டியாஸ் - அன்னி ஹர்கிரோவ்
- ஜசோன் செகெல் - ஜெய் ஹர்கிரோவ்
- ஜேக் பிளாக் -
- ரோப் கோர்ட்றி - இராபி தாம்சன்
- எல்லி கெம்பெர் - டெஸ் தாம்சன்
- ரோப் லோவே family medical - ஹாங்க் ரோசன்பாம்
- குமெயில் நஞ்சியானி - புனித்

## படப்பிடிப்பு
இத்திரைப்படத்தின் படப்பிடிப்பு 2013 செப்டம்பர் 12 அன்று நியூட்டன், மாசசூசெட்சில் தொடங்கியது.  

## வெளியீடு
2014 மார்ச் 17 அன்று படத்தின் முதல் சுவரொட்டியும், சில புகைப்படங்களும் வெளியிடப்பட்டன.
# திருவீழிமிழலை எஸ். சுப்பிரமணிய பிள்ளை

**திருவீழிமிழலை எஸ். சுப்பிரமணிய பிள்ளை** (ஏப்ரல் 16, 1893 – )தமிழகத்தைச் சேர்ந்த நாதசுவர இசைக் கலைஞர் ஆவார். திருவீழிமிழலை சகோதரர்கள் என சிறப்பாக அழைக்கப்பட்டவர்களில் இவர் மூத்தவர் ஆவார். இளையவர் எஸ். நடராஜ சுந்தரம் பிள்ளை ஆவார்.  

## வாழ்க்கைக் குறிப்பு
சுப்பிரமணிய பிள்ளை திருவீழிமிழலையில் 1893 ஏப்ரல் 16 அன்று சுவாமிநாத பிள்ளை என்பவருக்குப் பிறந்தார். இவரது தாய் மாமன் பிரபல நாதசுரக் கலைஞர் நாகூர் சுப்பையா பிள்ளை. இவருடன் கூடப் பிறந்தவர்கள் நடராச சுந்தரம் பிள்ளை, கல்யாணசுந்தரம் பிள்ளை ஆகியோர்.  

## பெற்ற விருதுகளும் சிறப்புகளும்
- சங்கீத கலாநிதி விருது, 1956 ; வழங்கியது: மியூசிக் அகாதெமி, சென்னை
- சங்கீத நாடக அகாதமி விருது, 1962
- இசைப்பேரறிஞர் விருது, 1974 ; வழங்கியது: சென்னை தமிழிசைச் சங்கம்
# திருவீழிமிழலை எஸ். நடராஜ சுந்தரம் பிள்ளை

**திருவீழிமிழலை எஸ். நடராஜ சுந்தரம் பிள்ளை** தமிழகத்தைச் சேர்ந்த நாதசுவர இசைக் கலைஞர் ஆவார். ’திருவீழிமிழலை சகோதரர்கள்’ எனச் சிறப்பாக அழைக்கப்பட்டவர்களில் இவர் இளையவர் ஆவார். மூத்தவர் எஸ். சுப்பிரமணிய பிள்ளை ஆவார்.  

## பெற்ற விருதுகளும் சிறப்புகளும்
- இசைப்பேரறிஞர் விருது, 1977. வழங்கியது: தமிழ் இசைச் சங்கம், சென்னை.
- சங்கீத நாடக அகாதமி விருது, 1972
# கேப் அர்கோனா


**கேப் அர்கோனா** (*SS Cap Arcona*) என்பது செருமனி நாட்டின் சொகுசுக் கப்பல் ஆகும். இக்கப்பல் 1940ம் ஆண்டுவரை ஜெர்மனிக்கும் தென் அமெரிக்காவிற்கும் இடையே மக்களை ஏற்றிச்செல்லும் போக்குவரத்து சொகுசு கப்பலாக பயன்படுத்தப்பட்டு வந்தது. அதன் பின்னர் இரண்டாம் உலகப்போரின் போது ஜெர்மனி அதன் ஆதாயத்திற்காக இக்கப்பலை தளவாடங்களை ஏற்றிச்செல்ல பயன்படுத்திக்கொள்ள எடுத்துக்கொண்டது.  

போரின் போது இரஷ்யாவில் உள்ள கிழக்கு பிரஷ்யா பகுதியிலிருந்து ஜெர்மனி தனது துருப்புக்களையும் பொதுமக்களையும் இக்கப்பலின் மூலம் அப்புறப்படுத்த முடிவு செய்தது. 1945ம் ஆண்டு நாசி படைகளின் கைதிகள் உட்பட 5800 பேர் இக்கப்பலில் வந்த போது இங்கிலாந்தின் ராயல் விமானப்படை தாக்குதல் நடத்தியது. இதில் கப்பல் மூழ்கி அனைவரும் இறந்தனர். அப்போது நடந்த இந்த சம்பவம் மூலம் கடலில் நடந்த பெரிய இழப்பு இது என்று முடிவு செய்யப்பட்டது.  

## வரலாறு
இக்கப்பலில் பெயர் ரோகான் தீவில் உள்ள ஒரு இடத்தைக்குறிக்கும். 1927ம் ஆண்டு ரோகென் (Rugen) தீவில் வைத்து இக்கப்பல் தனது பயணத்தை துவங்கியது. இதன் எடை 27.561 டன் ஆகும். இக்கப்பலில் கட்டுமானம் நடந்தபோது சொகுசு கப்பல் போல்தான் முதலில் கட்டப்பட்டது. அதே போல் இதில் பயணம் செய்தவர்கள் அனைவரும் பெரும்பாலும் வசதிபடைத்த பெரும் பணக்காரர்கள் தான்.  

## கடற்படை சேவை
1940 ஆண்டு வரை போக்குவரத்திற்காக பயன்டுத்தப்பட்ட இக்கப்பல் இதன் நிறம் சாம்பல் நிறமாக மாற்றப்பட்டு செருமனி படைகளுக்காக (Kriegsmarine) பால்டிக் கடலில் கடற்படை சேவைக்காக உபயோகப்படுத்தப்படது. இக்கப்பல் முன்னர் மூழ்கிப்போன டைட்டானிக் கப்பலைப்போன்ற சபிக்கப்பட்ட கப்பல் என்று வர்ணிக்கப்படுகிறது. 1945ம் ஆண்டு ஜனவரி மாதம் 31ம் தேதி ஜெர்மனி கைதிகளையும், இராணுவ வீரர்களையும், மற்ரும் பொதுமக்கள் என 25,795 பேர்களையும் ஏற்றிக்கொண்டு [கிழக்கு பிரஷ்யா]] வழியாக பாதுகாப்பான இடங்களுக்குச் செல்ல பயணமானது. இப்போது இந்த கப்பல் ஆபத்தில் சிக்கியுள்ளது என்று அதில் உள்ளவர்களுக்கு தெரியாது. ஜனவரி 30ம் தேதி அன்று சோவியத் யூனியனின் நீர்மூழ்கிக்கப்பல் (Soviet submarine S-13) நாற்பது நிமிடங்கள் தாக்கியது . அப்போது குறைந்தது 9,400 பேர் இறந்திருக்க கூடும். அதே நீர்மூழ்கிக்கப்பல் பிப்ரவரி மாதம் 11ம் தேதி டென்மார்க் நாட்டின் கோபனாவன் வழியாக சென்ற போது தாக்கியது. அப்போது 3,500 பேர் உயிரிழந்தனர். பிப்ரவரி மாதம் 20 தேதி அன்று கப்பலின் கேப்டன் (Johannes Gertz) தனது அறையில் தன்னைத்தானே மாய்த்துக்கொள்கிறார்.  

1945ம் ஆண்டு மார்ச் மாதம் 30ம் தேதி மீதம் இருந்த வீரர்களை சுமந்து கொண்டு கோபனாவன் வழியாக பால்டிக் கடலில் தனது கடைசி பயணத்தை மேற்கொண்டது. இந்த நேரத்தில் இக்கப்பலின் எரிபொருள் முற்றிலும் தீர்ந்து பொயிருந்தன. இக்கப்பலின் நீண்ட தூரப்பயணம் அப்போது பொய்த்துப்போனது. அப்போது அதன் உரிமையாளர்கள் கொபன்கேவனிலிருந்து வெளியேறி நாஸ்டட் கடல் பகுதிக்கு(Neustadt Bay) வர உத்தரவிட்டனர்.
# திருவீழிமிழலை எஸ். தக்சிணாமூர்த்தி பிள்ளை

**திருவீழிமிழலை எஸ். தக்சிணாமூர்த்தி பிள்ளை** தமிழகத்தைச் சேர்ந்த நாதசுவர இசைக் கலைஞர் ஆவார்.  

## இசைப் பணி
காஞ்சி நாயனப் பிள்ளை, கல்யாண சுந்தரம் பிள்ளை ஆகியோரின் மாணவராகிய தக்சிணாமூர்த்தி, ஏறத்தாழ 5000 இசை நிகழ்ச்சிகளை வழங்கியுள்ளார். இரசியா, மொரீசியசு, இலங்கை ஆகிய நாடுகளுக்கு பயணங்கள் மேற்கொண்டு இசை நிகழ்ச்சிகளைச் செய்துள்ளார்.  

## பெற்ற விருதுகளும் சிறப்புகளும்
- கலைமாமணி, 1979; வழங்கியது: தமிழக அரசு
# இருத்தலியல் தீவாய்ப்பு

**இருத்தலியல் தீவாய்ப்பு** என்பது, பூமியில் தோன்றிய அறிவாற்றல் கொண்ட உயிர்கள் முற்றாக அழிந்துவிடக்கூடிய வகையில் அல்லது எதிர்கால வளர்ச்சியைக் கடுமையான முறையில் நிரந்தரமாகக் குறைக்கும் வகையில் ஏற்படக்கூடிய எதிர்கால நிகழ்வை அல்லது நிலைமையைக் குறிக்கும். இவை உலகப் பேரழிவுத் தீவாய்ப்பின் தீவிரம் கூடிய ஒரு பகுதியாகும்.  

## இருத்தலியல் பேரழிவுக்கான சாத்தியக்கூறுகள்
இருத்தலியல் நிகழ்வுகள் ஏற்படக்கூடிய சாத்தியப்பாட்டு நிகழ்தகவு குறித்துப் பல நிறுவனங்கள் எதிர்வு கூறியுள்ளன. விண்கற்கள் மோதுவதனால் அடுத்த நூற்றாண்டில் மனிதகுலம் அழிந்து விடுவதற்கான நிகழ்தகவு ஒரு மில்லியனில் ஒரு பங்கு மட்டுமே என ஓரளவு துல்லியமாகக் கணக்கிடப்பட்டு உள்ளது. ஆனாலும் சில அறிஞர்கள் இதற்கான வாய்ப்பு முன்னர் கணிக்கப்பட்ட அளவிலும் மிகவும் அதிகமாக இருக்கக்கூடும் எனக் கூறுகின்றனர். இதுபோலவே, பேரழிவை ஏற்படுத்தக்கூடிய காலநிலை மாற்றம் உண்டாக்குவதற்குப் போதிய அளவிலான எரிமலை வெடிப்புக்கள் ஏற்படக்கூடிய வாய்ப்பு 50,000 ஆண்டுகளுக்கு ஒரு முறை எனக் கணிக்கப்பட்டுள்ளது. 69,000 - 77,000 ஆண்டுகளுக்கு முன் ஏற்பட்ட டோபா எரிமலை வெடிப்பு ஏறத்தாழ மனிதகுலத்தை அழித்துவிடக்கூடிய அளவு தீவிரம் கொண்டதாக இருந்தது. பிறவற்றால் ஏற்படக்கூடிய ஆபத்துக்களின் வாய்ப்புக்களைக் கணிப்பது மிகவும் கடினம். 2008ல் ஆக்சுபோர்டு பல்கலைக்கழகத்தில் இடம்பெற்ற உலகப் பேரழிவுத் தீவாய்ப்பு மாநாடு ஒன்றில் கலந்துகொண்ட பல்வேறு பேரழிவுத் தீவாய்ப்புக்கள் தொடர்பான வல்லுனர்கள், 21ஆம் நூற்றாண்டில் மனிதகுலம் அழிந்துவிடுவதற்கான வாய்ப்பு 19% எனக் கருத்துக் கூறினர். ஆனாலும், மாநாட்டு அறிக்கை மேற்படி கணிப்புக்கு அடிப்படையான முறைசாரா ஆய்வில் இருந்த சில பிரச்சினைகள் காரணமாக இந்த முடிவைக் கவனமாகவே அணுகவேண்டும் எனக் கூறியுள்ளது. பல்வேறு காரணிகளால் ஏற்படக்கூடிய அழிவு வாய்ப்புக்களின் சுருக்கம் வருமாறு:  
::{|  
|-  
! தீவாய்ப்பு !! 2100க்கு முன் மனிதகுலம்  
அழிவதற்கான நிகழ்தகவு  
|-  
| மூலக்கூற்று நானோதொழில்நுட்ப ஆயுதங்கள்|| 5%  
|-  
| பேரறிவுத்திறன் AI|| 5%  
|-  
| போர்கள்|| 4%  
|-  
|உருவாக்கப்பட்ட தொற்றுநோய்கள்|| 2%  
|-  
|அணுவாயுதப் போர்|| 1%  
|-  
| நானோதொழில்நுட்ப விபத்து|| 0.5%  
|-  
| இயற்கைத் தொற்றுநோய்கள் || 0.05%  
|-  
| அணுவாயுதப் பயங்கரவாதம் || 0.03%  
|}  
::<small> அட்டவணை மூலம்: மனிதகுல எதிர்காலம் நிறுவனம், 2008.</small></>
# வல்லவனுக்கு புல்லும் ஆயுதம்



**வல்லவனுக்கு புல்லும் ஆயுதம்** 2014ம் ஆண்டு வெளியான தமிழ் மொழி அதிரடி மற்றும் நகைச்சுவை திரைப்படம். இந்த திரைப்படத்தை ஸ்ரீநாத் இயக்க, சந்தானம், ஆஸ்னா ஸவேரி மற்றும் செந்தில் குமார் நடித்துள்ளார்கள். இந்த திரைப்படம் 2010ம் ஆண்டு வெளியான இராஜமௌலி யின் மரியாத ராமண்ணா என்ற தெலுங்கு திரைப்படத்தின் மறுதயாரிப்பு ஆகும். இது 2014 ஆம் ஆண்டு மே பத்தாம் திகதி திரையரங்குகளில் வெளியானது.  

## கதைச்சுருக்கம்
பழிக்குப் பழி வாங்கத் துடித்துக் கொண்டிருக்கும் ஒரு குடும்பத்தில் பலி ஆடாக ஒருவன் நுழைந்து, அது அவனுக்கும் தெரிந்த பிறகு, அதிலிருந்து எப்படித் தப்பிக்கிறான் என்பதே ‘வல்லவனுக்கு புல்லும் ஆயுதம்’.  

## நடிகர்கள்
- சந்தானம்
- ஆஸ்னா ஸவேரி
- செந்தில் குமார்
- நகிநீடு
- ரவி பிரகாஷ்
- விடிவி கணேஷ்
- சொர்ணமால்யா
- ராஜகுமாரன்
- சுகுந்தன்

## ஒலிப்பதிவு

## வெளியீடு
இது 2014 ஆம் ஆண்டு மே பத்தாம் திகதி திரையரங்குகளில் வெளியானது.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஒரு வீடு, ஒரு ஹீரோ, சில அரிவாள்கள்... இதை வைத்தே முழுப் படத்தையும் அலுங்காமல் நகர்த்திச்சென்ற வகையில், இந்த வல்லவனுக்குக் காமெடியே ஆயுதம்!" என்று எழுதி மதிப்பெண்களை வழங்கினர்.
# புற்றுநோயெதிர்ப்பியல்

**புற்றுநோயெதிர்ப்பியல்** (Cancer immunology, Immuno-Oncology) என்பது நோயெதிர்ப்பியல் அமைப்பு, புற்றுநோய் உயிரணுக்களிடையே நிகழும் ஊடாடல்களைக் குறித்துப் பயிலும் நோயெதிர்ப்பியல் துறையின் ஒரு பிரிவாகும். வளர்ந்து வரும் இப்பிரிவானது புற்றுநோய்க்குப் புதிய நோயெதிர்ப்பியச் சிகிச்சை முறைகளைக் கண்டறிவதைக் குறிக்கோளாகக் கொண்டுள்ளது. எவ்விதம் புற்று நோய்வாய்ப்பட்ட உயிரணுக்கள் நோயெதிர்ப்பிய அமைப்பைத் தவிர்கின்றன என்பதை அறிவதுதான் புற்றுநோயெதிர்ப்பியலின் அடிப்படையாகும். இத்தகு புற்று நோய்வாய்ப்பட்ட உயிரணுக்களுக்கெதிராக நோயெதிர்ப்பிய வினைகளைத் தூண்டுவதே இத்துறையின் முதன்மையான நோக்கமாகும்.  

குறிப்பிட்ட புற்றுநோயின் தனித்துவ எதிர்ப்பிகளை அடையாளம் காண்பது, இத்தகு எதிர்ப்பிகளுக்கெதிரான நோயெதிர்ப்பிய வினைகள், ஆகியவைக் குறித்த அறிவு புதிய தடுப்பூசிகள், எதிர்ப்பான்களை உபயோகப்படுத்தும் சிகிச்சை முறைகள், புற்றுக் காட்டிகளை (tumor marker) அடிப்படையாகக் கொண்ட கண்டறியும் சோதனை முறைகள் ஆகியவை வளர்ச்சியடைய பேருதவிப் புரிகின்றது. உதாரணமாக, அண்மைய அறிவியல் ஆய்வுக் கட்டுரை ஒன்று, மனிதர்களின் பெருங்குடல் மலக்குடல் ( colorectal) சார்ந்த புற்று நோயில் கழலை ஊடுருவும் உயிரணுக்களின் முக்கியத்துவத்தைக் குறிப்பிடுகின்றது. புற்றுத் திசுக்களில் கழலை ஊடுருவும் உயிரணுக்களைக் (tumor infiltrating lymphocytes, TIL) கொண்ட நோயாளிகள் உயிர்ப்பிழைப்பதற்கான சாத்தியக் கூறுகள் அதிகமிருப்பதாகவும், ஓரளவிற்கு கட்டிகளுக்கெதிரான நோயெதிர்ப்புத்திறன் பெருங்குடல் மலக்குடல்-சார் புற்று நோயில் உள்ளதாகவும் இதில் கூறப்பட்டுள்ளது.  

விலங்கு மாதிரிகளில் தானாகத் தோன்றும் (அ) வேதிப்பொருட்களால் தூண்டப்படுகிற கழலைகள் தோன்றுவதற்கும், வளர்ச்சியடைவதற்கும் எதிரானப் பாதுகாப்பு; மனித புற்றுநோயில் நோயெதிர்ப்பு அமைப்பு அடையாளம் காணும் இலக்குகளைக் கண்டறிதல் ஆகியவைகளை அடிப்படையாகக் கொண்டு கடந்த பத்து ஆண்டுகளில் புற்றுநோயெதிர்ப்பியக் கண்காணிப்பு (cancer immunosurveillance) குறித்த கருத்தாக்கத்திற்கு குறிப்பிடத்தக்க அளவில் அறிவியல் ஆதாரங்களும், இதைக் குறித்த அறிவு வளர்ச்சியும் முன்னேற்றம் அடைந்துள்ளது எனக் கூறலாம்.
# உரோமைப் பேரரசர்கள்



**உரோமைப் பேரரசர்கள்** கி.மு 27 ஆம் ஆண்டிலிருந்து உரோமப் பேரரசை ஆட்சி செய்த அரசர்கள் ஆவர். இப்பேரரசர்களில் முதலாவதாக உரோமப் பேரரசை ஆட்சி செய்தவர் ஒகஸ்டஸ் சீசர் ஆவார்.  

## பேரரசர்கள்

### யூலியஸ் சீசர்

**யூலியஸ் சீசர்** கிமு 59 தொடக்கம் 44 ஆண்டுகளுக்கு இடைப்பட்ட காலத்தில் உரோமப் பேரரசை ஆண்டார். யூலியஸ் சீசர் பேரரசராகும் முன்னர் பிரான்ஸின் ஆளுநராக இருந்தவர். கிமு 54ஆம் ஆண்டு இங்கிலாந்தை வெற்றிகொண்ட பின்னரே இவர் பேரரசர் ஆனார். இவர் எகிப்தை கைப்பற்றும் போது எகிப்தின் அழகிய இராணி *செலோபத்ரா* என்பவரை காதலித்தார். எகிப்தைக் கைப்பற்றிய பின் ரோமிற்குத் திரும்பியபோது இவர் சர்வாதிகாரி ஆனார். இவரே ரோமப் பேரரசில் சிறந்ததோர் நிர்வாகத்தை உருவாக்கினார். செனட் எனும் சையின் அங்கத்தவர்களின் தொகையையும் இவரே அதிகரித்தார். யூலியஸ் சீசர் கிமு 44 ஆண்டில் கொலை செய்யப்பட்டார்.  

### ஒகஸ்டஸ் சீசர்
**ஒகஸ்டஸ் சீசர்** என்னும் பேரரசனே *கோலோசியம் விளையாட்டரங்கு* *கெரகெல்லா நீச்சல் தடாகம்* போன்றவற்றை நிர்மாணித்ததாகக் கருதப்படுகிறது. இவரே பாலங்கள், வீதிகள், பாரிய கட்டடங்கள் போன்ற பலவற்றை பேரரசின் காலத்தில் உருவாக்கியதாகக் கூறப்படுகிறது. ஒகஸ்டஸ் சீசரின் தந்தை *யூலியஸ் சீசர்* ஆவார்.  

### நீரோ மன்னன்
**நீரோ மன்னன்** இவன் கிமு 37ஆம் ஆண்டு திசம்பர் மாதம் 15ஆம் திகதி பிறந்தார். நீரோ மன்னனே *யூலியர்-கலியுதின் வம்சத்தின்* ஐந்தாவதும் இறுதியுமான உரோமப் பேரரசர் ஆவார். இவர் குளோடியசு எனும் உரோமப் பேரரசனின் வளர்ப்புப் பிள்ளை ஆவார்.  
குளோடியசு இறந்த பின்னர் கிமு 54ஆம் ஆண்டு ஒக்டோபர் மாதம் 13ஆந் திகதி அன்று ரோமப் பேரரசராகப் பதவியேற்றான். நீரோ மன்னன் தனது முப்பதாவது வயதில் கிமு 68ஆம் ஆண்டில் சூன் மாதம் ஒன்பதாம் திகதி மரணமுற்றான்.  

### குளோடியசு
**குளோடியசு** மன்னனே உரோமப் பேரரசின் நான்காவது பேரரசன் ஆவான். இவர் கிமு பத்தாம் நூற்றாண்டில் ஆகஸ்ட் மாதம் முதலாம் திகதியில் *லக்டூனம்* எனும் இடத்தில் பிறந்தார். இவருக்கு முன்பாக உரோமப் பேரரசராக *கலிகுலா* என்பவரும் இவருக்குப் பின்பாக உரோமப் பேரரசராக *நீரோ* என்பவரும் ஆட்சியில் இருந்தனர்.  

## படத்தொகுப்பு
# ஹான்ஸ் மாதேசன்



**ஹான்ஸ் மாதேசன்** (பிறப்பு: 1975 ஆகஸ்ட் 7) ஒரு ஸ்காட்லாந்து நடிகர். இவர் த பில், ப்ரம்வேல், The Virgin Queen போன்ற தொலைக்காட்சி தொடர்களிலும் 300: ரைஸ் ஒப் அன் எம்பையர் போன்ற திரைப்படங்களிலும் நடித்ததன் மூலம் பரிசியமான நடிகர் ஆனார்.
# ஆசா பட்டர்பீல்ட்



**ஆசா மேக்ஸ்வெல் தார்ன்டன் பார் பட்டர்பீல்ட்** (பிறப்பு: 1997 ஏப்ரல் 1) ஒரு ஆங்கில திரைப்பட நடிகர் ஆவார். இவர் The Boy in the Striped Pyjamas, ஹூகோ, எண்டர்ஸ் கேம் போன்ற திரைப்படங்களில் நடித்ததன் மூலம் பரிசியமான நடிகர் ஆனார். இவர் லண்டனில் பிறந்தார்.
# இடி



**இடி** (Thunder) என்பது காற்றில் உள்ள மூலக்கூறுகளுடன் மேகங்கள் உராய்வதால் வானத்தில் மின்சாரம் உண்டாகிப் பூமியில் பாயும்போது உண்டாகிறது. இடி, மின்னல் இரண்டும் ஒரே நேரத்தில் ஏற்பட்டாலும் மின்னல் முதலில் நம் கண்ணுக்கு தெரியும். சிறிது நேரம் கழித்து இடியொலி கேட்கும். ஒளியின் வேகம் ஒரு நொடிக்கு 300000 கிலோமீட்டர்; ஒலியின் வேகம் ஒரு நொடிக்கு 330 மீட்டர் மட்டும் என்பதே இதன் காரணம் ஆகும்.  

## காரணம்
இடி உண்டாக அறிவியல் பூர்வமான காரணங்கள் பலவாறாக உள்ளன. அவற்றுள் கி.மு. நான்காம் நூற்றாண்டில் கிரேக்க தத்துவமேதை அரிஸ்டாடில் முதல்முறையாக ஓர் கருதுகோளை முன்வைத்தார்.  

#### இடி எப்படி உருவாகிறது?
மின்னல் புவியை தாக்கும் முன்னர் மேகத்திற்கும் புவிக்கும் இடையில் உள்ள காற்று நிரப்பப்பட்ட பகுதியில் சில வினாடிகள் பயணிக்கும் போது அதிக வெப்பநிலையில் உள்ள மின்னலின் கீற்று அதனை சுற்றி உள்ள காற்றின் மூலக்கூறுகளை வெப்பமாக்கும்.  

இவ்வாறு வெப்பமான காற்று விரிவடையும் போது ஏற்படும் சத்தமே ‘இடி’ என்று அழைகப்படுகிறது.
# வார்ப்புரு:Infobox eruption

|sizedefault=upright=1.1|alt=}}}  
| caption = }  
| label2 = எரிமலை  
| data2 = }  
| label3 = தேதி  
| data3 = }  
| label4 = வகை  
| data4 = }  
| label5 = அமைவிடம்  
| data5 =  
| label6 = எ.வெ.சு  
| data6 = }  
| label7 = தாக்கம்  
| data7 = }  
| header8 =  
| data9 = |sizedefault=upright=1.1|alt=}}}</div>}}}}  
}}<noinclude>  

</noinclude>
# வாரணாசி மக்களவைத் தொகுதி


**வாரணாசி மக்களவைத் தொகுதி** (*Varanasi Lok Sabha constituency*) உத்தரப் பிரதேச மாநிலத்தில் உள்ள எண்பது மக்களவைத் தொகுதிகளில் ஒன்றாகும்.  

## வாரணாசி நாடாளுமன்றத் தொகுதியில் உள்ளடங்கிய சட்டமன்றத் தொகுதிகள்
1. வாராணசி வடக்கு சட்டமன்றத் தொகுதி
1. வாராணசி தெற்கு சட்டமன்றத் தொகுதி
1. வாராணசி கன்டோன்மென்ட் சட்டமன்றத் தொகுதி
1. ரோஹானியா
1. சேவாபுரி

## 2014 மக்களவைத் தேர்தல்
வாரணாசி மக்களவைத் தொகுதியில் மே 12, 2014 இல் மக்களவைத் தேர்தல் நடைபெறுகிறது. மே மாதம், 16ஆம் தேதியன்று வாக்கு எண்ணிக்கை நடைபெறுகிறது. இத் தேர்தலில் இந்தியாவின் அதிகம் கவனிக்கப்படும் தொகுதியாகவுள்ளது.  

### வாக்காளர்கள்
வாரணாசி தொகுதியில் மொத்தம் சுமார் பதினைந்து லட்சம் வாக்காளர்கள் இருக்கிறார்கள். இதில் இந்துக்கள் 80%; இசுலாமியர் 18%; ஜெயின் மதத்தினர் 1.4%; கிறித்துவர் 0.2%; பிற மதத்தினர் 0.4%. இதில் 3.5 இலட்சம் வாக்குகள் கொண்ட இசுலாமியர்களின் வாக்குகள்தான் எந்த கட்சி வேட்பாளர் வெற்றி பெறமுடியும் எனும் நிலை உள்ளது.  

### வேட்பாளர்கள்
1. நரேந்திர மோதி, பாரதிய ஜனதா கட்சி
1. அரவிந்த் கெஜ்ரிவால், ஆம் ஆத்மி கட்சி
1. அஜய் ராய், இந்திய தேசிய காங்கிரஸ்
1. கைலாஷ் சௌரசியா, சமாஜ்வாதி கட்சி
1. விஜய் பிரகாஷ் ஜெய்ஸ்வால், பகுஜன் சமாஜ் கட்சி
1. ஹீரலால் யாதவ், இந்திய பொதுவுடமைக் கட்சி (மார்க்சிஸ்ட்)
1. இந்திரா திவாரி, அகில இந்திய திரிணாமுல் காங்கிரசு

## வாரணாசி மக்களவைத் தொகுதி உறுப்பினர்கள்
வாரணாசி மக்களவைத் தொகுதி 2004ஆம் ஆண்டு தவிர, 1991ஆம் ஆண்டிலிருந்து பாரதிய ஜனதா கட்சியின் வசமே இருந்து வருகிறது.  

| ஆண்டு | உறுப்பினர் | கட்சி |
| --- | --- | --- |
| 1952 | ரகுநாத்சிங் | இந்தியத் தேசிய காங்கிரசு |
| திரிபுவன் நரைன் சிங் |  |  |
| 1957 | ரகுநாத்சிங் |  |
| 1962 |  |  |
| 1967 | சத்திய நாராயணன் சிங் | இந்திய பொதுவுடைமைக் கட்சி (மார்க்சிஸ்ட்) |
| 1971 | ராஜாராம் சாஸ்திரி | இந்தியத் தேசிய காங்கிரசு |
| 1977 | சந்திரசேகர் | ஜனதா கட்சி |
| 1980 | கமலாபதி திரிபாதி | இந்தியத் தேசிய காங்கிரசு (இந்திரா) |
| 1984 | சியாம்லால் யாதவ் | இந்தியத் தேசிய காங்கிரசு |
| 1989 | அனில் குமார் சாஸ்திரி | ஜனதா தளம் |
| 1991 | ஸ்ரீஷ் சந்தர தீட்சிதர் | பாரதிய ஜனதா கட்சி |
| 1996 | சங்கர் பிரசாத் ஜெய்ஸ்வால் |  |
| 1998 |  |  |
| 1999 |  |  |
| 2004 | ராஜேஷ் குமார் மிஸ்ரா | இந்தியத் தேசிய காங்கிரசு |
| 2009 | முரளி மனோகர் ஜோஷி | பாரதிய ஜனதா கட்சி |
| 2014 | நரேந்திர மோதி |  |
| 2019 |  |  |
| 2024 | } |  |

## தேர்தல் முடிவுகள் 2024
# டேன் டிஹான்



**டேன் வில்லியம் டிஹான்** (பிறப்பு: பிப்ரவரி 6, 1986) ஒரு அமெரிக்க நாட்டு நடிகர். இவர் எச்பிஓ தொலைக்காட்சியில் In Treatment என்ற தொடரில் நடித்ததன் மூலம் பரிசியமான நடிகர் ஆனார். இவர் Chronicle, கில் யுவர் டார்லிங்ஸ், தி அமேசிங் ஸ்பைடர்-மேன் 2 போன்ற சில திரைப்படங்களிலும் நடித்துள்ளார்.  

## ஆரம்பகால வாழ்க்கை
டேன் அல்லேந்தோவ்ன், பென்சில்வேனியாவில் பிறந்தார், இவரின் தந்தை, ஜெஃப், ஒரு கணினி நிரலாக்குநர் மற்றும் அவரது தாயார் சிந்தியா Boscia.  

## ஆதாரங்கள்
-
# லேடென்ட்வியூ


**லேடென்ட்வியூ** (*LatentView*) என்பது ஒரு தரவு பகுப்பாய்வு மற்றும் தரவு மேலாண்மை நிறுவனம். இது பெரும்பாலும் நிதி சேவைகள், நுகர்வோர் பொருட்கள் மற்றும் சில்லறை விற்பனை துறைகளில் உள்ள வாடிக்கையாளர்களுக்கு பகுப்பாய்வு தீர்வுகளை வழங்குகிறது. இந்நிறுவனம், இந்தியாவில் சென்னையைத் தலைமையிடமாகக் கொண்டு செயல்படுகிறது. மேலும் 5 அலுவலகங்கள் இந்தியா, அமெரிக்கா மற்றும் சிங்கப்பூரில் உள்ளது.  

## நிறுவனம்
லேடென்ட்வியூ நிறுவனம், வெங்கட் விஸ்வநாதன், பிரமாத் ஜன்த்யாலயா மற்றும் ரமேஷ் ஹரிஹரன் ஆகியோர்களால் 2006 ஆம் ஆண்டு நிறுவப்பட்டது. தற்போது, 'லேடென்ட்வியூ' பிரின்ஸ்டன், சான் ஜோஸ், சிங்கப்பூர், மும்பை ஆகிய நகரங்களில் உள்ளது. அதன் பூகோள விநியோக மையம் சென்னையில் உள்ளது. விநியோக மையம் மற்றும் தலைமையகமாக செயல்படும் சென்னை நிறுவனம் பகுப்பாய்வு மற்றும் தொழில்நுட்ப நடவடிக்கைகள், வளரும் மாதிரிகள் மற்றும் வாடிக்கையாளர்கள் பயன்படுத்த பயன்பாடுகளை ஆதரிக்கின்றன.  

## அங்கீகாரங்கள்
2008 ஆம் ஆண்டில், 'லேடென்ட்வியூ' நிறுவனம் இன்ஃபார்ம்ஸ் டேட்டா மைனிங் போட்டியில் வெற்றியாளர்களில் ஒன்றாக தெரிவு செய்யப்பட்டது. இப்போட்டியானது செயல்பாட்டு ஆராய்ச்சி மற்றும் மேலாண்மை அறிவியல் நிறுவனத்தால் ஏற்பாடு செய்யப்பட்டது. 2009 மற்றும் 2010 ஆம் ஆண்டில், 'லெடென்ட் வீயு' டெலாய்ட் நிறுவனத்தால், இந்தியாவில் மிக வேகமாக வளர்ந்து வரும் 50 தொழில்நுட்ப நிறுவனங்களில் ஒன்று என அடையாளம் காணப்பட்டுள்ளது. நிறுவனம் ஏப்ரல் 2010இல் ஐதராபாதில் நடைபெற்ற PAKDD 2010 பசிபிக்-ஆசியா மாநாட்டில் அறிவு கண்டுபிடிப்பு மற்றும் டேட்டா மைனிங் போட்டியில் இரண்டாம் நிலை வெற்றியாளரென தெரிவு செய்யப்பட்டது. 2009 இல் தாய்லாந்தில் நடந்த அறிவு கண்டுபிடிப்பு மற்றும் டேட்டா மைனிங் பசிபிக்-ஆசியா மாநாட்டில், இதே போட்டியில், 'லேடென்ட்வியூ' முதல் 10 அணிகளில் ஒன்றாக திகழ்ந்தது.
# ஜோயல் கின்னமன்



**சார்லசு ஜோயல் கின்னமன்** (பிறப்பு: 1979 நவம்பர் 25) என்பவர் சுவீடன்-அமெரிக்க நாட்டு திரைப்பட நடிகர் ஆவார். இவர் சுவிட நாட்டுத் திரைப்படமான ஈஸி மணி மற்றும் ஜோகன் பால்க் என்ற குற்றத் தொடரில் நடித்ததற்காக தனக்கான ஒரு அங்கீகாரத்தை பெற்றார்.  

இவர் 2014 ஆம் ஆண்டில் ரோபோகாப் படத்தில் அலெக்ஸ் மர்பியாகவும், டிசி காமிக்ஸ் இன் ரிக் பிளாக் என்ற வரைகதை கதாபாத்திரத்தை மையமாக கொண்டு வார்னர் புரோஸ். தயாரிப்பில், ஜேம்ஸ் கன் இயக்கத்தில் வெளியான சூசைட் ஸ்க்வாட் (2016) மற்றும் தி சூசைட் ஸ்க்வாட் (2021) போன்ற படங்களில் நடித்துள்ளார். அத்துடன் 2019 ஆம் ஆண்டு முதல் ஆப்பிள் டிவி+ இல் அறிவியல் புனைகதை நாடகத் தொடரான 'பார் ஆல் மேன்கைண்ட்' என்ற தொடரில் நாசா விண்வெளி வீரர் எட் பால்ட்வினாக நடித்துள்ளார்.
# சைலீன் வூட்லி



**சைலீன் டயண் வூட்லி** (*Shailene Diann Woodley*, பிறப்பு: நவம்பர் 15, 1991) ஒரு அமெரிக்க நாட்டு திரைப்பட நடிகை ஆவார். இவர் 1999ம் ஆண்டு **ரீப்லேசிங் டாட்** என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து பைனல் அப்ரோச், டைவர்ஜென்ட், த ஃபால்ட் இன் அவர் ஸ்டார்ஸ் உள்ளிட்ட திரைப்படங்களிலும் ஜேக் & பாபி, மை நேம் இஸ் ஏர்ல், சிஎஸ்ஐ:நியா போன்ற தொடர்களிலும் நடித்துள்ளார்.